paragraph_text: Urugvajsko ratno zrakoplovstvo (špa. Fuerza Aérea Uruguaya) jedan je od tri glavna roda Urugvajske vojske. Nalazi se pod upravom Ministarstva obrane, koje zastupa stavove zrakoplovstva, ali i svih ostalih rodova vojske, u Urugvajskom parlamentu. Zrakoplovstvo je osnovano 1. travnja 1935. i otada djeluje s ulogom "obrane časti neovisnosti i mira u Republici, integriteta njezinog teritorija, Ustava i zakona." Sjedište Urugvajskog ratnog zrakoplovstva je Zračna baza "Kapetan Boiso Lanza" u glavnom gradu Montevideu. Trenutačno zrakoplovni rod Urugvajske vojske raspolaže s 3.000 vojnika.<ref> IISS (Međunarodni institut za strateške studije), The Military Balance 2001-2002, Oxford: Oxford University Press, dopstupno na nationmaster.com, objavljeno u listopadu 2008. godine, pristupljeno 3. listopada 2008.